google/wiki40b huggingface dataset:
Novi Sad

Historie

Byen ble grunnlagt 1694 av prins Eugene av Savoia etter at Habsburgerne hadde erobret området. Bysenteret ble bygget i barokk stil, som mange andre bysentra i Vojvodina og Slavonia. Den viktigste bygningen er festningen Petrovaradin (oppført mellom 1692 og 1780). Denne festningen var i mange hundre år et av de viktigste forsvarspunktene for det habsburgske riket mot  Det ottomanske rike.
Under andre verdenskrig hørte byen mellom 1941 og 1945 til Ungarn. Novi Sad var under Kosovokrigen i 1999 mål for luftangrep fra NATO, angrep som blant annet ødela alle broene over Donau og kringkastingshuset.

Kultur og utdanning

Novi Sad er hjemsted for den eldste serbiske institusjonen for kunst og vitenskap, Matica Srpska, som ble grunnlagt i  1826 i Budapest  og flyttet til Novi Sad i 1864.
Universitetet i Novi Sad (med avdelinger i Subotica, Zrenjanin og Sombor) ble grunnlagt i 1960. Det omfatter i dag 13 fakulteter og omtrent 38 000 studenter.
Nasjonalteateret i Novi Sad ble grunnlagt i 1861.
Caliban

Bandoppstart

Caliban ble startet opp som et hardcore punk band i Hattingen, Tyskland i 1997 under navnet «Never Again». Seks månder senere ga de ut sin første demo, som var uten navn. Demoen ble aldri utgitt, men ble sendt til mange plateselskap. Det førte til at de fikk kontrakt med Lifeforce Records. Under denne tiden byttet også bandet navn til «Caliban». Den første EP-en kom ut i 1998, og ble promotert med en mengde spillejobber i Europa.
Jan-Lauritz Opstad

Nordenfjeldske Kunstindustrimuseum

Opstad var direktør ved Nordenfjeldske Kunstindustrimuseum fra 1980 til 2013, da han gikk over i en stilling som seniorforsker ved museet.
I mars 2009 rapporterte Adresseavisen at 9 av 16 ansatte ved Nordenfjeldske hadde signert mistillitserklæringer mot direktør Opstad og kontorsjefen. Året etter rapporterte Arbeidstilsynet store Helse, miljø og sikkerhet-mangler på Nordenfjeldske. Opstad hevdet at "Vi har allerede tatt tak i alle punkter og endret dette i tråd med Arbeidstilsynets ønsker", og at "dette er alvorlig personforfølgelse fra Adresseavisens side".
Ved hans sekstiårsdag i 2010 viste museet utstillingen «Merkesteiner» med et utvalg av hans innkjøp av samtidig brukskunst, med vekt på smykkekunst.

Verv og æresbevisninger

Han satt flere år som medlem i World Crafts Council. I 1997 ble han tildelt Trondheim kommunes kulturpris, og i 1999 mottok han Jennie Colletts minnepris.

Familie

Opstad var gift med drakthistorikeren Karin Sinding, og han var sønn av kunsthistorikeren og museumsmannen Lauritz Opstad.
Aris Veloukhiotis

Under den 2. verdenskrig

Under den andre verdenskrig tjenestegjorde han som en artilleri-korporal i den greske hæren på den albanske front (1940–1941) mot den italienske hæren, inntil den tyske invasjonen av Hellas som kom i april 1941 og Hellas sin etterfølgende overgivelse og den påfølgende okkupasjonen til aksemaktene. Under denne okkupasjonen døde det tusenvis av grekere kamp mot tyske soldater eller etter å ha blitt sendt til tyske konsentrasjonsleirer.
Like etter at Nazi-Tyskland angrep Sovjetunionen under Operasjon Barbarossa gikk det greske kommunistpartiet i spissen for etableringen av Den nasjonale frigjøringsfront (EAM) som da hovedsakelig bestod av en geriljabevegelse og diverse partisangrupper som kjempet mot den tyske okkupasjonsmakten. 
I oktober 1944 evakuerte nazistene Hellas og rømte landet og en ny regjering ble dannet under Georgios Papandreou, som var den daværende lederen for den greske nasjonale samlingsregjeringen som ble opprettet etter traktatene som ble undertegnet i Libanon og Cazerta.

Etter krigen

Støttespillere vurdere Aris Veloukhiotis som et symbol på den greske motstandskampen mot Nazi-Tyskland og en helt av den kommunistiske sak. Kritikere hans mente at han var en gjerningsmann som hadde gjort flere grusomheter mot den greske befolkningen på landsbygda, og de oppfattet ham som en motstander av kommunismen. 
Veloukhiotis anses i stor grad for å være ansvarlig for en massakre på noen tusen av den mest høyreorienterte geriljaen, deres kollaboratører, samt deres familier (noe som inkluderer hundrevis av kvinner og barn) i Meligala, en landsby sørvest på Peloponnes. 
Denne massakren fant sted i oktober 1944, rett etter at den tyske tilbaketrekningen fra denne delen av Hellas fant sted. Hans engasjement i diverse angrep mot ikke-kommunistiske greske motstandsstyrker og bataljoner var også en gjenstand for omfattende kritikk i Hellas. C.M. Woodhouse bemerket at Veloukhiotis «kjempet mot grekere oftere enn han kjempet mot tyskere».
Leif Höegh & Co

Höegh LNG

Höegh LNG har en flåte på i alt syv Gasstankskip. Skipene frakter LNG (flytende naturgass).
Perrotia

Utseende

Middelsstore (vingespenn ca. 40 millimeter), brunspraglete smygere.

Utbredelse

Slekten er endemisk for Madagaskar.
Ngchesar

Ngchesar er en delstat i øystaten Palau. Hovedstaden er Ngerkeai. Ngchesar ligger på hovedøya Babeldaob, sør for den nye hovedstadsprovinsen Melekeok, og nordøst for delstaten Airai der Palaus internasjonale flyplass ligger. I 2015 hadde Ngchesar 291 innbyggere.
Delstaten er tynt befolket, og har noe mangroveskog mot havet i øst, og annen tett vegetasjon mot høydedragene i vest. Ngchesars hellige totem er piggrokke.
Malvik Everk

Malvik kommunale kraftanlegg ble startet i 1921. Det var på dette tidspunktet fire ansatte. Navnet ble endret til Malvik Kommunale Elverk i 1963 og igjen til Malvik Everk i 1992. 
Malvik Everk ble i 2001 omdannet til kommunalt foretak. 1. januar 2005 ble dette omdannet til aksjeselskap. Gjennomsnittlig var det ansatt 41 årsverk i 2010. Per juni 2011 var det 40 ansatte, derav fire lærlinger.
Malvik Everk ble drevet innenfor tre forretningsområder: nett, kraft og installasjon. I tillegg startet Malvik Everk og Nord-Trøndelag Elektrisitetsverk opp Malvik Fibernett  og eide 50 prosent hver.
i 2012 det inngått avtale mellom Malvik kommune og TrønderEnergi AS om at Malvik Everk AS skal slås sammen med TrønderEnergi.
Kvadet om Helge Hjorvardsson

Kvadet om Helge Hjorvardsson (Helgakviða Hjörvarðssonar), er et norrønt dikt, sannsynligvis av norsk opprinnelse, som finnes i samlingen av heltekvad i den Den eldre Eddas håndskrift Codex Regius (Kongens bok) og inngår i en trilogi sammen med Det første kvadet om Helge Hundingsbane og Det andre kvadet om Helge Hundingsbane. Kvadet dateres av filologen Finnur Jónsson til siste halvpart av det 10. århundre.

Datering

Finnur Jónsson daterer diktet på denne måten: «Ældre end fra midten af det 10. årh. er det sikkert ikke. Hele dets indretning og sprogtone synes at være yngre end de ældste - mytiske - digtes.» Spesielt peker Finnur på henvisningen i diktet til landsforvisning av en fyrste som noe som naturlig forekommer. Men noe slikt tilfelle kjennes ikke historisk før forvisningen av Eirik Blodøks i 935, og det ble flere tilfeller av dette rundt midten av 900-tallet.
Rimgjerdmål daterer Finnur til noe senere på 900-tallet ut fra en henvisning til «jernbeslåtte skip». Jernbeslag på skipene kjennes ikke før Eirik jarls skip Járnbarði som omtales i Heimskringla.

Dikterisk verdi

Finnur Jónsson mener diktet holder en høy kunstnerisk kvalitet - han bruker uttrykket «fortræffelig». Karakterskildringene av personene er godt tegnet, dette gjelder både brødrene Helge og Hedin og ikke minst beskrivelse av dobbelheten i Svåvas liv som valkyrie og som Helges elskede. Også versene med gygren Rimgjerds grovheter og uanstendigheter passer godt i denne jotunkvinnens munn.
Coloradia guerreroiana

Utseende

Middelsstore (vingespenn 60-80 millimeter), grå påfuglspinnere. Forvingene er gråspraglete uten påfallende tegninger. Bakvingene har vanligvis et anstrøk av rosa.

Levevis

Hos denne slekten lever larvene helst på trær i furuslekten (Pinus), men de kan også forekomme på løvtrær. Larvene lever gjerne selskapelig, i alle fall som unge. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Tross neslehårene har larver av Coloradia pandora blitt samlet inn til mat av paiute-stammen i USA. Larvene må gjennom en omfattende behandling før de kan spises.

Utbredelse

Arten er utbredt i Mexico.
Hustadvika (kommune)

Kommunevåpen

Kommunevåpenet for Hustadvika kommune har fått tittelen «Plogen og fisken» og representerer to viktige næringsveier for kommunen: jordbruk og fiske. Kommunevåpenet er gitt et enkelt og moderne uttrykk – og det er poeten Øystein Hauge og kunstneren Madlen Behrendt som har stått for idé og utforming av det heraldiske uttrykket for Hustadvika kommune.
Ren Mat

Ren Mat er et tidsskrift og nettsted som utgis av interesseorganisasjonen Oikos. Papirutgaven utkom første gang 2012, fire ganger i året, og distribueres medlemmer av Oikos og per abonnement. Bladet har i tillegg et begrenset løssalg fra økologisk orienterte matbutikker, kafeer og lignende.
Ren Mat omtaler både økologisk mat generelt som et helsemessig og økologisk fenomen, men beskriver også hvilke produkter som finnes på markedet, hvordan de fremstilles og hvordan de konkret kan anvendes ved å gi oppskrifter, behandlingsråd mv.
Bladets stab holder til i Oslo og består (2016) av en redaktør, en markedsansvarlig og en redaksjonsmedarbeider.
U.S. Route 83

U.S. Route 83 er en av de lengste nord-sørlige veiene i USA. Veien er 3 048 km lang og ble nummerert i 1926.
Route 83 begynner ved Westhope i Nord-Dakota ved den kanadiske grense, der len tilsluttes den kanadiske veien Manitoba provincial highway 83. Veien går sørover gjennom delstatene Nord-Dakota, Sør-Dakota, Nebraska, Kansas, Oklahoma og Texas, og slutter i Brownsville i Texas ved Veteran's International Bridge som krysser grensen til Mexico.
Suspensorium

Suspensorium (fra latin suspendere, det vil si «henge opp») er en bandasje som støtter og løfter. Betegnelsen brukes i medisinsk sammenheng først og fremst om en spesiell pungformet bandasje eller tøypose som brukes ved lidelser i testikkelpungen.
Kortformen susp brukes om en spesiell underbukse med en hard plastbeskyttelse foran for å hindre smertefulle slag mot underlivet eller skader på penis og pung når menn deltar i idretter som ishockey, fotball, håndball og fekting.
Mimovitalisia

Utbredelse

Slekten er kjent fra Bhutan.
Bærums Skiklub

Bærums Skiklub (stiftet 19. desember 1885) er en skiklubb fra Bærum kommune i Akershus. Klubben er organisert i Akershus Skikrets i Norges Skiforbund.

Historie

Skiidrett var populært i jordbruksområdene i Bærum og var organisert i Bærum skytterlag fra midten av 1860-tallet. I Evjebakken, hvor gamle Bærum sykehus ligger i dag ble det arrangert skirenn i 1868. Utover 1870-tallet ble Vallerbakkene og Kirkerudbakkene ved Sandvika tatt i bruk. De kjente skiløperne fra Telemark kom for å delta i rennene her. Også skytterlaget arrangerte flere renn og det første rennet omtalt i pressen var et renn ved Horni gård ved Skui i 1875.
To år etter at Christiania Skiklub ble stiftet, ble det i 1879 arrangert renn i Husebybakken. Her ble verdens første virkelige hopprenn arrangert i en kombinert variant med både langrenn og hopprenn i ett.
På 1880-tallet ble det vanligere at skiidretten ble organisert i egne idrettslag, og det var mye av grunnen til at Bærum skiklub ble stiftet 19. desember 1885, av 21 skientusiaster på Edvard Lillehagens malerverksted ved Kadettangen, og skiløperne fra skytterlaget søkte seg naturlig dit.
Klubben hadde lenge klubbhus på Sollihøgda med egen lysløype, men har i dag klubbhus og anlegget i Kirkerudbakken. Klubben har ca. 2 500 medlemmer innenfor langrenn, alpint, snowboard, telemarkskjøring og orientering.
I 1950, 1965 og 1985 arrangerte Bærums Skiklub NM på ski.
I 2004 ble Asker og Bærum Freestyleklubb slått sammen med Bærums Skiklubb.
MS «Rødøyløven»

MS «Rødøyløven» er en passasjerkatamaran eid av rederiet Torghatten Nord som trafikkerer lokalruten i Rødøy kommune. Skipet ble bygget i 1997, og levert sammen med båtene MS «Ofoten» og MS «Salten» (1997). Kallesignalet er LIRK, passasjerkapasiteten er 92. Skipet har et mannskap på tre (skipper, maskinsjef og matros). 
Dette skipet erstattet vestamaranen «Rødøyløven» (som ble omdøpt til «Rødøyløven II») som hadde tjenestegjort i kommunen siden 1977, og som da var OVDS' eldste skip i ordinær rutefart. MS «Rødøyløven II» ble kort tid etter skipsbyttet solgt til Thailand, om skipet fortsatt eksisterer er usikkert.
Creuna

Tjenesteområder

Blant Creunas tjenesteområder er merkevarebygging, markedsføring, kommunikasjon, e-handel, brukeropplevelse, søkemotormarkedsføring og webanalyse.

Historie

Creuna ble etablert i 1997. I 2002 etablerte Creuna seg i Sverige under navnet Creuna AB, og selskapet var en videreføring av Razorfish Sverige AB.
I 2008 fusjonerte Creuna Norge med kommunikasjonsselskapet Cobra.
Samdrift

Samdrift er et organisert samarbeid der to eller flere gårdbrukere går sammen om felles drift og/eller produksjon.
En godkjenning fra Statens landbruksforvaltning kreves for etablering av samdrift. Det er satt opp klare regler og retningslinjer for etablering, de lokale landbrukskontorene gir veiledning. Brukene er fortsatt selvstendige enheter, samarbeidet er tidsbegrenset og berører ikke eiendomsretten.
Elaine Chao

Familie

Chao er den eldste av seks søstre; de andre er Jeannette, May, Christine, Grace og Angela. Ifølge den maerikanske avisen The New York Times har «flere av hennes fem yngre søstre giftet seg med Wall Street-titaner, inkludert Bruce Wasserstein, den nå avdøde eieren av New York Magazine».
Faren hennes, James S.C. Chao, er en shippingmagnat som grunnla Foremost Group. I april 2008 gav Chaos far Chao og McConnell mellom 5 og 25 millioner dollar, som «økte McConnells personlige formue fra minst 3 millioner dollar i 2007 til mer enn 7 millioner dollar» og «hjalp paret etter at aksjeporteføljen deres tapte seg i kjølvannet av finanskrisen samme år».
I 2012 donerte familien 40 millioner dollar til Harvard Business School for stipendier for studenter av kinesisk herkomst og Ruth Mulan Chu Chao Center, en bygning oppkalt etter Chaos avdøde mor. Moren Ruth Mulan Chu Chao gikk tilbake til skolebenken i en alder av 51 år for å ta en mastergrad i asiatisk litteratur og historie fra St. John's University.

Karriere

Chao var arbeidsmarkedsminister mellom årene 2001 og 2009 i George W. Bush-regjeringen. Hun ble dermed den første kvinnelige asiatisk-amerikaner i en amerikansk føderal regjering. I sine to mandatperioder som minister ble hun også den eneste i Bush-regjeringen som satt i åtte år.
Den 29. november 2016 meddelte Donald Trump at han valgte Chao som ny transportminister. Nominasjonen ble godkjent av USAs senat den 31. januar 2017 og samme dag ble Chao tatt i ed som USAs transportminister.
Enoplognatha serratosignata

Utseende

Enoplognatha serratosignata er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

Levevis

Enoplognatha serratosignata lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 
Hunnen spinner eggene sine inn i en fritthengende, rund eggsekk.
Nephelotus

Utseende

Middelsstore, gråbrune trebukker. Hannens antenner er lange. Pronotum har en bred pigg midt på hver sidekant.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Vest-Malaysia, Sumatra og Borneo).
Seihval

Beskrivelse

Seihvalen har en gråfarget lang og slank, nærmest torpedolignende kropp med distinkte lysere grå flekker. Buksiden er lys grå. Den er svært lik brydehval og (delvis også) finnhval, og kan være vanskelig å skille fra disse. Seihvalen løfter imidlertid aldri halefinnen ut av vannet når den dykker. Når hvalen ruller for å dykke viser den ofte både blåsehullet og ryggfinen over vannskorpen samtidig, fordi den ikke ruller like bratt og derfor ikke trenger å heve kroppen særlig høyt ut av vannet.
Seihvalen kan bli opp mot 18 meter (noen hevder opp mot 20 meter) lang og veie nærmere 30 metriske tonn. Seihval på den sørlige halvkule (Balaenoptera borealis schlegellii) blir generelt noe større en de på den nordlige halvkule (Balaenoptera borealis borealis). Vanligvis måler denne hvalen omkring 12-15 meter. Den største seihvalen som er fanget i Nord-Atlanteren ble tatt utenfor Island. Den ble målt til i overkant av 16 meter. Hunnene blir ganske mye større en hannene. Seihvalen har 636-760 gråsorte barder som henger ned i to rader fra overkjeven. Bardene kan måle opp mot 78 cm i lengde og er fine (tette og tynne). Den sigdformede ryggfinnen sitter omtrent to tredjedeler ned på ryggen og måler 25-60 cm i høyde. På undersiden av hodet og på halsen har den 38-56 strupefurer, som ikke strekker seg like langt nedover brystet som på andre finnhvaler.

Utbredelse og habitat

Seihvalen er utbredt på alle verdenshavene og holder gjerne til på åpent hav. Den går ikke nær drivisen og iskanten i polområdene, men ser heller ut til å trives i noe varmere farvann. Totalbestanden av seihval er trolig omkring 55 000-60 000 dyr, hvorav minst halvparten (trolig mer) befinner seg på den sørlige halvkule. Omkring 14 000 befinner seg i Stillehavet, mens resten finnes i Atlanterhavet

Atferd

Seihval ferdes ofte i små grupper på 3-5 dyr. De er hurtigsvømmende, men spiser gjerne nær overflaten mens de svømmer relativt sakte med åpen munn (skimming) slik retthvalene gjør, men de angriper også stimer av byttedyr i høy fart fra undersiden. Det er også kjent at seihvalen kan dykke til 300 meter eller mer, men slike dykk er trolig ikke typiske. Seihvalen regnes som den hurtigste av alle finnhvalene og kan trolig nå en toppfart på 50 km/t eller mer. Det gjør den også til en av de hurtigste av alle hvaler. Føden består av zooplankton som krill og hoppekreps, men også fisk og blekksprut opp mot 30 cm i størrelse står på menyen. Den kan spise opp mot 900 kg i døgnet.

Observasjoner

I Nord-Norge ble det i perioden 1868 til 
1904 tatt omkring 5000 seihval. På 1900-tallet har en veldig få observasjoner av seihval i 
Nord-Norge, og perioden 1948-1971 ble kun 3 dyr tatt i fangst. På Vestlandet var seihvalen 
relativt vanlig frem til noen år etter andre verdenskrig, etter 1960 har en derimot ytterst få 
observasjoner.
Briceni (distrikt)

Geografi

Distriktet ligger nordvest i landet og grenser til Ukraina i nord, distriktet Ocnița i øst, distriktet Edineț i sør og Romania i vest.
Neonitocris

Utseende

Middelsstore, lange og tynne, blankt svarte trebukker, hode og pronotum mer eller mindre gulaktige eller røde. Antennene er betydelig lengre enn kroppen, beina ganske lange og tynne. Pronotum er rektangulært sett ovenfra, bredere enn langt. Dekkvingene er ofte litt innsnevrede i midten, lange og smale.

Utbredelse

Slekten er vidt utbredt i Afrika.
Troppene til Håndball-VM 2019 for menn

Troppene til Håndball-VM 2019 for menn inneholder samtlige 24 tropper som ble tatt ut til Håndball-VM for menn i Danmark og Tyskland fra 10. til 27. januar 2019. Hvert lag består av 16 spillere, bortsett fra Korea som fikk stille med 20 spillere.
Patrice Pavis

Akademiske posisjoner

Patrice Pavis var professor for teaterstudier ved Université de Vincennes à Saint-Denis (Paris VIII University) i Paris.

Konseptet «Verbo-Corps»

I 1987 foreslo Pavis en ny teori angående oversettelsen av dramatiske verker. Ideen om «verbo-corps» har blitt beskrevet som «meget teoretisk" og kritisert for å etterlate "et hulrom mellom teori og oversettelsespraksis som ikke kan overkommes». Teorien foreslår en kulturspesifikk forening mellom språk og gestikulering benyttet underbevisst av hver eneste forfatter. Pavis forslår at oversetteren trenger å være i stand til å forstå foreningen i originalen og rekonstruere den i oversettelsen.

Mahabharata

Da regissør Peter Brook produserte sitt samarbeid av Mahabharata med Jean-Claude Carrière, kritiserte Pavis tilpasningen av det indiske epos for å fremme en kulturell «Disney-homogenisering og ensretning».
En enkel sang om frihet

En enkel sang om frihet er Gro Anita Schønns første LP-plate. Den ble utgitt i 1970. Betegnelsen var RCA LPNES 301
Anna Leonowens

Tidlig liv og familiebakgrunn

Anna Leonowens ble født under navnet Anna Harriette Edwards i Ahmadnagar, India  26. november 1831. Hun var andre datter av Sergeant Thomas Edwards i Sappers and Miners og hans angloindiske kone, Mary Anne Glasscott, datter av en løytnant i Bombay Army. I senere år hadde ikke Leonowens særlig kontakt med sin familie og søkte å skjule sin bakgrunn ved å hevde at hun var født Caernarfon i Wales, som datter av en kaptein Crawford. Ved å gjøre dette beskyttet hun ikke bare seg selv men også sine barn, som ville ha større sjanse til å lykkes sosialt om deres angloindiske bakgrunn, som ble ansett som «raseblanding», forble ukjent. Det finnes ikke noen dåpsattest i Caernarfon på henne, noe som kom som et sjokk på byen som lenge hadde sett på henne som et av sine mest berømte bysbarn.
Leonwens far døde før hun ble født. Noen måneder etter fødselen giftet hennes mor seg med irsk-katolske Patrick Donohoe, som var korporal i Royal Engineers. Familien flyttet rundt i India i takt med at Donohoes regiment ble forflyttet. Han fikk senere Victoriakorset for tapperhet i Bombay under det indiske opprøret. I 1941 tok familien permanent opphold i Deesa i den indiske delstaten Guajarat. Anna ble skrevet inn på Bombay Education Societys pikeskole i Byculla (som nå er en bydel i Mumbai). Dette var en skole som var åpen for elever av «blandingsrase» hvis fedre hadde tjent i det militære, men hadde mistet livet eller forsvunnet. Anna Leonowens selv hevdet senere at hun hadde gått på en britisk kostskole, og først hadde kommet til India som femtenåring.
Anna hadde et anstrengt forhold til sin stefar. Som voksen hevdet hun at han hadde forsøkt å presse henne til å gifte seg med en meget eldre mann, slik han først hadde gjort med søsteren hennesI Søsteren Eliza Julia Edwards var femten år gammel da hun i 1845 ble giftet bort til James Millard. De fikk i 1848 datteren Eliza Sarah Millard, som l 1864 giftet seg med Edward John Pratt, en 38 år gammel britisk embetsmann som hadde tjenestegjort i den indiske marinen. Eliza og Edwards sønn Edward John Pratt jr, fikk i 1887 sønnen William Henry Pratt, bedre kjent som filmstjernen Boris Karloff. 
Anna Leonowens var forlover for sin søster, men tok likevel avstand fra søsterens ekteskap. Hun kuttet båndene til familien så totalt at ti år senere, da hun ble kontaktet i Siam av søsteren Eliza , truet Anna med selvmord om søsteren ikke lot henne være i fred.

Kontrovers

Historikere mener å kunne påvise at Anna Leonowens overdrev sin egen betydning i Siam i sine bøker, likeså at hun fortegnet kongen som hun i virkeligheten ikke på nære hadde så tett kontakt med som hun selv ville ha det til. Men boken med sin oppsiktsvekkende historie har gitt opphav til fire filmer. De best kjente er musikalen «The King and I» fra 1956, og filmen «Anna and the King» fra 1999. Begge filmer ble forbudt i Thailand med basis i en lov fra 1930 som forbyr å fremstille det thailandske monarki på respektløst vis.